
ΑΠΟΣΠΑΣΜΑ                        
Από το πρακτικό της με αριθ. 2ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 14/2024
Στην Λευκάδα σήμερα  στις 29 του μηνός Ιανουαρίου  του έτους  2024,  ημέρα  Δευτέρα  και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 1822/25.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Ο κ. Σέρβος Κων/νος, αποχώρησε πριν την συζήτηση του 8ου θέματος της Η.Δ.


Ο κ. Καλός Χαράλαμπος, αποχώρησε πριν την συζήτηση του 9ου  θέματος της Η.Δ.

ΘΕΜΑ  3ο: Απόφαση Δ.Ε. για χορήγηση εντολής σε δικηγόρο, για κατ’ εξαίρεση χειρισμό δικαστικών υποθέσεων και δη των από 13.12.2023 (αρ. εκθ. καταθ. 63/2023) και 20.12.2023 (αρ. εκθ. καταθ. 66/2023) αγωγών της Α.Τ. ενώπιον του Ειρηνοδικείου Λευκάδας.    

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγείται το θέμα λόγω απουσίας του εισηγητή κ. Δημητρίου Μασούρα και έθεσε υπόψη των μελών της Επιτροπής την εξής γνωμοδότησή του:

 «Με τις αγωγές που αναφέρονται στο θέμα η ενάγουσα Αικατερίνη Τσερέ, στρέφεται κατά του Δήμου Λευκάδας και ζητεί την επιδίκαση μισθολογικής φύσεως αξιώσεών της κατά του Δήμου Λευκάδας, στο πλαίσιο της έμμισθης εντολής που τη συνέδεε ως δικηγόρο με τον Δήμο Λευκάδας. 

Ο Δήμος Λευκάδας συνεργάζεται, ως γνωστόν με δύο δικηγόρους με σχέση έμμισθης εντολής. Τόσο όμως ο υπογράφων, όσο και η έτερη συνάδελφος δηλώνουμε κώλυμα για το χειρισμό των συγκεκριμένων δικαστικών υποθέσεων, ένεκα της σοβαρής πιθανότητας άσκησης εκ μέρους μας παρόμοιων αξιώσεων (ορισμένες εκ των οποίων έχουν ήδη ασκηθεί). 

Συνεπώς συντρέχει ανάγκη ορισμού τρίτης/ου δικηγόρου, μη μέλους της Νομικής υπηρεσίας του Δήμου Λευκάδας, για καθεμία από τις ανωτέρω αγωγές και για τον χειρισμό των εν λόγω υποθέσεων.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Δ.Ε. να αποφασιστεί η χορήγηση εντολής σε δικηγόρο μη μέλος της νομικής υπηρεσίας του Δήμου Λευκάδας, για κατ’ εξαίρεση χειρισμό δικαστικών υποθέσεων που αναφέρονται στο θέμα και την υποβολή αιτήματος στον οικείο Δικηγορικό Σύλλογο Λευκάδας για τον ορισμό δύο δικηγόρων για το χειρισμό των υποθέσεων αυτών.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις του Ν.3852/2010, όπως τροποποιήθηκε και ισχύει

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις των άρθρων 54 και 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ


Χορηγείται εντολή σε δικηγόρους,  μη μέλη της νομικής υπηρεσίας του Δήμου Λευκάδας, για κατ’ εξαίρεση χειρισμό δικαστικών υποθέσεων που αναφέρονται στο θέμα και την υποβολή αιτήματος στον οικείο Δικηγορικό Σύλλογο Λευκάδας για τον ορισμό δύο δικηγόρων για το χειρισμό των υποθέσεων αυτών.

Η απόφαση αυτή πήρε αύξοντα αριθμό: 14/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

